**SVEUČILIŠTE U SPLITU, MEDICINSKI FAKULTET**

**Šoltanska 2a, 21000 Split**

**OIB: 02879747067**

**RKP: 22451**

**Klasa: 400-02/24-02/0001**

**Ur. broj: 2181-198-04-07-24-0001**

**U Splitu, 20.03.2024.**

**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01-31.12.2023.**

U razdoblju 01.01-31.12.2023. aktivnosti planirane u priloženom obrazloženju posebnog dijela financijskog plana za razdoblje 01.01-31.12.2023. realizirale su se uglavnom sukladno planu.

Prema dobivenim informacijama od nadležnih službi, financijski plan je izvršen u cijelosti za dio koji se odnosi na rad Službe za integrirane studije i studente za studije Medicina, Dentalna medicina i Farmacija za 2023. godinu.

Što se tiče studija Medicina na engleskom jeziku u ak. godini 2023/2024. upisano je 311 studenata što je za 11% više od plana (planiran je upis 280 studenata).

Vezano uz znanstveno-istraživački rad, objava znanstvenih radova je premašila plan kada su u pitanju IZVRSNI RADOVI (WOS - IF > 4 < 10) gdje je plan premašen za 5% (planirano 145 radova, ostvareno 152). Također je i kod WoS CC RADOVA plan premašen i to za 2% (planirano 380 radova ostvareno 386 radova). Jedino je kod TOP RADOVA (WOS - IF > 10) ostvarenje značajno niže od plana (ostvareno 16% od plana; planirano 25 radova, ostvareno 4 rada).

Svi projekti u provedbi izvršeni su u skladu sa planiranim provedbenim aktivnostima u ugovorenim rokovima, aktivnosti su izvršene u skladu s potpisanim ugovorima i planiranim troškovnicima.

Aktivnosti na poslijediplomskim doktorskim i specijalističkim studijima izvršene su u skladu s planom.

Tečajevi trajne medicinske izobrazbe organizirani su u skladu s dostupnim kapacitetima institucije.

**OBRAZLOŽENJE POSEBNOG DIJELA FINANCIJSKOG PLANA MEDICINSKOG FAKULTETA U SPLITU ZA RAZDOBLJE 2023.-2025.**

1. **UVOD - sažetak djelokruga rada Fakulteta**

Medicinski fakultet u Splitu (MEFST) javno je visoko učilište u sastavu Sveučilišta u Splitu koje ustrojava i izvodi sveučilišne studije, znanstveni i visokostručni rad u znanstvenom i obrazovnom području biomedicine i zdravstva.

Ustrojbene jedinice Fakulteta kroz koje se navedeni rad provodi su zavodi, katedre, klinike, klinički zavodi i nastavne baze, centri za istraživanja u području biomedicine i zdravstva, odsjeci i laboratoriji, te dekanat i knjižnica.

Medicinski fakultet u Splitu usmjeren je prema izvrsnosti u biomedicinskim istraživanjima i medicinskoj edukaciji. Misija Medicinskog fakulteta u Splitu je promicanje izvrsnosti medicinske struke objedinjujući nastavno-obrazovnu i znanstveno-istraživačku djelatnost s ciljem postizanja optimalnog znanja, vještina i stavova, te svekolike odgovornosti i etičnosti zdravstvenih djelatnika u službi zajednice te kontinuirano unaprjedivanje znanstvene izvrsnosti kako bi hrvatska znanost postała konkurentna u Europi i svijetu. Medunarodna suradnja Medicinskog fakulteta temelji se na otvorenosti prema svijetu te uspostavljanju i održavanju suradnje s inozemnim kolegama kroz nastavu i znanstveni rad. Ključne aktivnosti usmjerene su na privlačenje što većeg broja vrhunskih znanstvenika koji bi omogućili bolju međunarodnu suradnju, veći broj znanstvenih projekata te uključivanje u istraživanja u gospodarstvu i javnome sektoru.

1. **OBRAZLOŽENJE PROGRAMA (AKTIVNOSTI I PROJEKATA)**

**2.1. Visokoobrazovni nastavni rad**

Fakultet ustrojava i izvodi nastavu na četiri integrirana preddiplomska i diplomska studija (Medicina, Medicina na engleskom jeziku, Dentalna medicina i Farmacija). Svi studijski programi izvode se u skladu s Bolonjskom deklaracijom i direktivom Europske Komisije.

Fakultet godišnje upisuje na integriranim studijima Medicina i Dentalna medicina ukupno 120 (90+30) studenata, 30 studenata na zajedničkom studiju Farmacija s KTF-om, te 60 studenata na studiju Medicina na engleskom jeziku, a diplomira prosječno 170.

Medicinski fakultet u Splitu prvi je fakultet u RH koji je pokrenuo Doktorsku školu. Razlog pokretanja škole je bolja organizacija i racionalizacija poslijediplomskih studija objedinjavanjem zajedničkih obveznih predmeta i izbjegavanjem multipliciranja nastavnih sati za one sadržaje koji se mogu dijeliti medu studijima.

Doktorska škola nudi tri doktorska studija (Klinička medicina utemeljena na dokazima, Biologija novotvorina i Translacijska istraživanja u biomedicini-TRIBE), te dvanaest specijalističkih studija (Klinička epidemiologija, Sleep Medicine — Medicina spavanja, Pedijatrija, Anesteziologija, reanimatologija i intenzivna medicina, Patologija i citologija, Oftalmologija i optometrija, Opća interna medicina, Gastroenterologija, Kardiologija, Neurologija, Klinička radiologija, te Psihijatrija (čiji je natječaj za upis u tijeku).

Na poslijediplomskim studijima upisuje se godišnje oko 40 studenata, a doktorira prosječno 20 studenata. Na Specijalističkim studijima specijalizirao je 21 student, a na Kardiologiji, Neurologiji i Kliničkoj radiologiji ukupno je 23 polaznika koji će uskoro završiti. U tijeku je natječaj za Specijalistički studij Pedijatrija te Oftalmologija i optometrija, te se očekuje oko 25 kandidata za upis.

Ukupno, u okviru svih progama, na Fakultetu ukupno studira 1.627 studenta (integrirani studiji za koje evidenciju vodi MF Split 1.231, ukupno na Doktorskim studijima i Sveučlilišnim poslijediplomskim specijalističkim 411)

**2.2. Znanstveno-istraživački rad**

Znanstveni i istraživački rad segment je djelatnosti Fakulteta koji je ključan za:1. Postizanje međunarodnog ugleda institucije, i 2. Osiguranje razvoja na najvišoj razini. Glavni ishod znanstvene djelatnosti Fakulteta jesu: A. izvrsni znanstveni radovi te B. projekti koji su dobiveni i koje realiziraju znanstvenici Medicinskog fakulteta.

Veliku važnost Fakultet stavlja na međunarodne suradnje, jer je poznato da surađivanje s drugima, a posebice s izvrsnim znanstvenim institucijama poboljšava znanstvene rezultate. Znanstvenici Fakulteta aktivno sudjeluju u brojnim nacionalnim i medunarodnim projektima s različitim međunarodnim institucijama, financiranima od strane različitih istraživačkih organizacija i programa. Fakultet potiče sve navedene aktivnosti.

**2.3. Stručni rad**

Važna aktivnost Fakulteta su i programi cjeloživotnog stručnog obrazovanja koji se odvijaju kroz tzv. Tečajeve trajne medicinske izobrazbe (TMI) koje organiziraju naši nastavnici, a uključuju sve oblike poslijediplomskog usavršavanja izvan redovnih poslijediplomskih studija. Tečajevi imaju za cilj stručno usavršavanje te obnavljanje i proširivanje znanja i vještina potrebnih u svakodnevnoj medicinskoj praksi. Polaznici su uglavnom doktori medicine ali i drugi stručnjaci koji se bave djelatnostima pružanja zdravstvene zaštite. Osim što su tečajevi trajne medicinske izobrazbe „potreba te etička i moralna obveza" (Europska udruga medicinskih specijalista), stalno medicinsko usavršavanje je i zakonska obveza kojom zdravstveni djelatnici obnavljaju odobrenje (licenciju) za rad. Kontrolu kvalitete tečajeva osigurava Povjerenstvo za trajnu medicinsku izobrazbu.

Osim tečajeva, fakultet organizira razne radionice, seminare i ljetne škole.

U okviru Fakulteta djeluje i Povjerenstvo za sudbena mišljenja koje obavlja sudska medicinska vještačenja na zahtjev sudova iz cijele Hrvatske, te Laboratorij za kliničku neuroznanost/Centar za medicinu spavanja koji u suradnji s KBC Split obavlja dijagnostičke postupke polisomnografskog snimanja bolesnika s poremećajem spavanja.

Fakultet također pruža i razne konzultantske usluge iz djelokruga svoga rada.

**3. ZAKONSKE I DRUGE PODLOGE NA KOJIMA SE ZASNIVAJU PROGRAMI** Programi Medicinskog fakulteta zasnivaju se na slijedećim dokumentima:

-Zakon o znanstvenoj djelatnosti i visokom obrazovanju

NN[123/03](http://www.zakon.hr/cms.htm?id=481), [198/03](http://www.zakon.hr/cms.htm?id=482), [105/04](http://www.zakon.hr/cms.htm?id=483), [174/04](http://www.zakon.hr/cms.htm?id=484), [02/07](http://www.zakon.hr/cms.htm?id=485), [46/07](http://www.zakon.hr/cms.htm?id=486), [45/09](http://www.zakon.hr/cms.htm?id=487), [63/11](http://www.zakon.hr/cms.htm?id=488), [94/13](http://www.zakon.hr/cms.htm?id=489), [139/13](http://www.zakon.hr/cms.htm?id=545), [101/14](http://www.zakon.hr/cms.htm?id=1020), [60/15](http://www.zakon.hr/cms.htm?id=10940), [131/17](https://www.zakon.hr/cms.htm?id=26217)

* Zakon o ustanovama (NN br. 76/93., 29/97, 47/99, 35/08, 127/19)
* Zakon o proračunu (NN br. 87/08, 136/12, 15/15),
* Pravilnik o proračunskim klasifikacijama (NN br. 26/10, 120/13, [1/20](https://narodne-novine.nn.hr/clanci/sluzbeni/full/2020_01_1_9.html)),
* Pravilnik o proračunskom računovodstvu i računskom planu (NNbr. 124/14, 115/15, 87/2016 03/18, 126/19)
* Upute za izradu prijedloga financijskog plana razdjela 080-Ministarstvo znanosti i obrazovanja za razdoblje 2023-2025.

**4. CILJEVI PROVEDBE PROGRAMA U RAZDOBLJU 2023.-2025. I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

**CILJ 1. NASTAVNA DJELATNOST**

Ciljevi MEFST-a primarno su orijentirani prema osiguranju kvalitete svih nastavnih programa koji će voditi ostvarivanju izvrsnih nastavnih rezultata.

Organizacijom izvanrednih nastavnih aktivnosti (konzultacije, predavanja problematičnog gradiva-kolokviji), maksimalizirati spremnost studenata za izlazak na ispit, a s konačnim ciljem stjecanja boljeg znanja studenata i veće prolaznosti.

**OBRAZLOŽENJE CILJA**

Izvrsnost se mjeri prema interesu kandidata za odredeni studij. Svi pokazatelji govore da su svi studiji koje nudi MEFST vrlo atraktivni za kandidate i ne bi trebalo biti bojazni za popunjavanje kvota upisa. O kvaliteti kandidata, kao i nastavnih programa i izvedbi studija, govori činjenica da je uspješnost studiranja na svim studijima MEFST najveća na Sveučilištu u Splitu. Pokazatelj učinka je broj upisanih studenata te prihodi od školarina.

**POKAZATELJI UČINKA**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | Definicija | | Jedinica | | Polazna vrijednost | | Izvor podataka | | Ciljana vrijednost  2023. | | Ciljana vrijednost  2024. | | | Ciljana vrijednost  2025. | |
| Pokaza telj učinka | | Integrirani pred-diplomski i diplomski  studiji | |  | |  | |  | |  | |  | | |  | |
| Medicina | | Broj | | 553 | | MEFST | | 550 | | 550 | | | 550 | |
| Od toga participira u troškovima  10.000 kn | | Broj | | 35 | | MEFST | | 35 | | 35 | | | 35 | |
| Od toga participira u troškovima do  3.000 kn | | Broj | | 4 | | MEFST | | 5 | | 5 | | | 5 | |
|  | | Dentalna medicina | | Broj | | 204 | | MEFST | | 200 | |  | | 200 | 200 | |
| Od toga participira u troškovima  10.000 kn | | Broj | | 8 | | MEFST | | 8 | |  | | 8 | 8 | |
| Od toga participira u troškovima do  3.000 kn | | Broj | | 83 | | MEFST | | 3 | |  | | 3 | 3 | |
| Farmacija | | Broj | | 132 | | MEFST | | 150 | |  | | 150 | 150 | |
| Od toga participira u troškovima  10.000 kn | | Broj | | 13 | | MEFST | | 2 | |  | | 2 | 2 | |
| Od toga participira u troškovima do  3.000 kn | | Broj | | 44 | | MEFST | | 5 | |  | | 5 | 5 | |
| Medicina na engleskom  jeziku | | Broj | | 274 | | MEFST | | 280 | |  | | 280 | 280 | |
| Od toga plaćaju školarinu | | Broj | | 274 | | MEFST | | 280 | |  | | 280 | 280 | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Doktorski studiji |  | | |  |  |  |  |
| EBM | Broj | 180 | MEFST | 10 |  | 10 | 10 |
| TRIBE | Broj | 80 | MEFST | 15 |  | 15 | 15 |
| Biologija  novotvorina | Broj | 102 | MEFST | 17 |  | 10 | 10 |
| Medicina spavanja | Broj | 13 | MEFST | 0 |  | 0 | 0 |
|  | Klinička epidemiologija | Broj | 0 | MEFST | 0 |  | 0 | 0 |
|  | Pedijatrija | Broj | 17 | MEFST | 15 |  | 10 | 0 |
|  | Anesteziologija, reanimatologija i intenzivna medicina | Broj | 7 | MEFST | 10 |  | 5 | 0 |
|  | Oftalmologija i optometrija | Broj | 6 | MEFST | 10 |  | 6 | 10 |
|  | Patologija i citologija | Broj | 0 | MEFST | 0 |  | 0 | 0 |
|  | Opća interna medicina | Broj | 9 | MEFST | 9 |  | 0 | 10 |
|  | Gastroenterologija | Broj | 7 | MEFST | 7 |  | 0 | 10 |
|  | Kardiologija | Broj | 7 | MEFST | 10 |  | 10 | 10 |
|  | Psihijatrija | Broj | 8 | MEFST | 8 |  | 0 | 0 |
|  | Neurologija | Broj | 5 | MEFST | 0 |  | 5 | 0 |
|  | Klinička radiologija | Broj | 10 | MEFST | 0 |  | 10 | 0 |

**CILJ 2. ZNANSTVENO - ISTRAŽIVAČKI RAD**

**OBRAZLOŽENJE CILJA**

Izvrsnost bilo koje znanstveno-nastavne institucije u svijetu primarno se mjeri njenim ostvarenim znanstvenim rezultatima. Znanstvena izvrsnost se primarno prikazuje prema načelima Klaićeve formule (parcijalno autorstvo x IF časopisa / medijan IF područja). Stoga su ciljevi MEFST-a primarno biti orijentirani prema stvaranju preduvjeta i poticanje ostvarivanja izvrsnih znanstvenih rezultata. Važan element znanstvenog profila neke institucije jesu i njeni poslijediplomski studiji i studenti na tim studijima, a i to se reflektira u ciljevima MEFST.

POKAZATELJI UČINKA

|  |  |  |  |  |  |  |
| --- | --- | --- | --- | --- | --- | --- |
| KATEGORIJA | DEFINICIJA | JEDINICA | POLAZNA  VRIJEDNOST |  | | |
| CILJANE VRIJEDNOSTI | | |
| 2022. | 2023. | 2024. | 2025. |
| A | TOP RADOVI (WOS - IF > 10) | BR. | 24\* | 25 | 28 | 30 |
| B | IZVRSNI RADOVI (WOS - IF > 4 < 10) | BR. | 134\* | 145 | 150 | 160 |
| C | PROJEKTI (PARTNER MEFST | BR. | 21 | 22 | 23 | 24 |
| D | PROJEKTI (NOSITELJ MEFST) | BR. | 14 | 15 | 16 | 17 |
| E | WoS CC RADOVI | BR. | 375\* | 380 | 390 | 400 |
| F | USPJEŠNOST DR. SC. | BR. | 28\* | 30 | 32 | 33 |
| G | KVALITETA DR. SC.\*\* | BR. | 1\* | 2 | 4 | 5 |

\*stanje u rujnu 2022

\*\* doktorat; objedinjeni radovi

Napomena: Projekcija uzima u obzir okolnosti pandemije i privremenog nedostatka laboratorijskog prostora

**Korisnik državnog proračuna u ulozi korisnika EU sredstava**

Kada se na razini aktivnosti/ projekta radi o aktivnostima/ projektima korisnika državnog proračuna koji se sufinanciraju iz EU fondova, obrazloženja i pokazatelje rezultata potrebno je vezati za projektne aktivnosti i projektne pokazatelje.

U obrazloženje je svakako potrebno navesti ključne aktivnosti koje se provode u sklopu projekta, a prikaz izračuna planiranih sredstava povezati s tim aktivnostima. Potrebno je navesti koliko se sredstava ukupno predviđa utrošiti za svaku godinu predmetnog proračunskog ciklusa.

Pokazatelje rezultata potrebno je povezati s direktnim rezultatima provedbe aktivnosti u sklopu projekta, a, gdje je primjenjivo, mogu se preuzeti pokazatelji iz projektnih prijedloga, odnosno sklopljenih ugovora o dodjeli bespovratnih sredstava.

**“Razvoj, unapređenje i provedba stručne prakse na Medicinskom fakultetu u Splitu”, UP.03.1.1.04.0070**

Iako je Klinička praksa obvezan dio studijskih programa Medicine i Dentalne medicine MEFST-a te predstavlja neophodno i obvezno iskustvo u cilju razvoja i stjecanja svih potrebnih znanja i vještina za kvalitetno odrađivanje liječničke skrbi, kvaliteta trenutačnog programa kliničke prakse navedenih studijskih programa nije na zadovoljavajućoj razini. S obzirom na sve veći interes studenata za studij Medicine, te sve manji broj studenata koji obavlja stručnu praksu na dentalnoj medicini, nužno je unaprijediti kvalitetu stručne prakse na MEFST-u, kao i prostore u kojima se ona obavlja. Unaprijeđeni model stručne prakse na studiju Medicina uključuje rad studenta s pacijentom uz nadzor specijalista/specijalizanta, a s obzirom na rast potrebe za edukacijom iz područja reanimatologije i nedostatnost trenutačnog prostora, unaprijedit će se i postojeći simulacijski kabinet - Kabinet kliničkih vještina. Kako bi se poboljšala kvaliteta kliničkog dijela stručne prakse te omogućilo studentima da postanu samostalniji i sigurniji u svoj rad, za studij Dentalne medicine izradit će se ishodi učenja i postupci za vrednovanje stečenih ishoda učenja, a stručna praksa od ranijih će se godina studija odrađivati na fantomima. Kako bi se riješio problem neodgovarajućeg prostora i opreme, na studiju Dentalne medicine predviđeno je opremanje Poliklinike Academicus (dentalna poliklinika MEFST-a).

|  |  |
| --- | --- |
| **Naziv računa** | **2023.** |
| Plaće za redovan rad | 1.612,58 EUR |
| Plaće za prekovremeni rad | 5.207,07 EUR |
| Materijali i sirovine | 20.715,80 EUR |
| Naknade troškova osobama izvan radnog odnosa | 33.245,63 EUR |
| Intelektualne i osobne usluge | 8.894,18 EUR |
| Isplata partnerima | 2.513,61 EUR |
| Uredski materijal i ostali materijalni rashodi | 14.673,91 EUR |

|  |  |  |  |  |  |
| --- | --- | --- | --- | --- | --- |
|  | | | | Ciljna vrijednost | |
| Pokazatelj rezultata | **Obrazloženje** | **Jedinica** | **Polazna vrijednost** | **Ʃ** | **2023.** |
| Broj studenata koji su sudjelovali u programima pripravništva, učenja uz radno iskustvo | Pokazatelj se odnosi na 405 studenata 6.godine integriranog preddiplomskog i diplomskog studija Medicina i Dentalna medicina (90 studenata studijskog programa Dentalna Medicina i 315 studenata studijskog programa Medicina) | Broj osoba | 45 | 405 | 120 |
| Broj studenata koji koriste studentske usluge | Pokazatelj se odnosi na 405 studenata integriranoga preddiplomskog i diplomskog studija Medicina i Dentalna medicina (90 studenata studijskog programa Dentalna Medicina i 315 studenata studijskog programa Medicina) koji će se za vrijeme trajanja projekta koristiti uslugama službe za organizaciju stručne prakse i uslugama savjetovanja za razvoj karijere. | Broj osoba | 45 | 405 | 120 |
| Sudionici s predtercijarnim obrazovanjem (ISCED 1-4) | Pokazatelj se odnosi na 405 studenata 6.godine integriranog preddiplomskog i diplomskog studija Medicina i Dentalna medicina (90 studenata studijskog programa Dentalna Medicina i 315 studenata studijskog programa Medicina) | Broj osoba | 45 | 405 | 120 |
| Broj osnovanih studentskih službi namijenjenih pružanju podrške studentima | Pokazatelj se odnosi na uspostavljeni Ured za stručnu praksu unutar Službe za sveučilišne i stručne studije | Broj | 0 | 1 | 0 |
| Sudionici s tercijarnim obrazovanjem (ISCED od 5 do 8) | Pokazatelj se odnosi na 14 članova nastavnog osoblja (4 osobe radne skupine Medicina, 5 osoba radne skupine Dentalna medicina i 5 članova nenastavnog osoblja (5 djelatnika Službe za sveučilišne i stručne studije). | Broj osoba | 14 | 14 | 0 |

**“Interreg V-B Adriatic-Ionian ADRION Programme 2014-2020, Priority Axis 1, Social Innovation for integrated health CARE of ageing population in ADRION Regions; 1228 SI4CARE”**

Na europskom projektu «Social Innovation for integrated health CARE of ageing population in ADRION Region-SI4CARE» Medicinski fakultet Split i Nastavni zavod za javno zdravstvo Splitsko-dalmatinske županije, s pridruženim partnerima (Ministarstvo zdravstva RH, Splitsko dalmatinska županija i Javna ustanova Rera za koordinaciju i razvoj Splitsko-dalmatinske županije) sudjeluju s ostalih osam zdravstvenih organizacija, općina i sveučilišta iz sedam zemalja ADRION regije (Grčka, Slovenija, Hrvatska, Srbija, Italija, Bosna i Hercegovina, Crna Gora). Glavni cilj projekta je doprinijeti stvaranju učinkovitog transnacionalnog ekosistema za primjenu socijalnih inovacija u integriranim uslugama zdravstvene skrbi za stariju populaciju diljem ADRION zemalja, kroz zajedničku mrežu suradnje i jedinstvenu strategiju pretočeno u regionalne i nacionalne akcijske planove, primijenjene i praćene kroz pilot akcije, nakon što su inovativni pristupi testirani i podržani od strane ICT sustava za podršku odlučivanju. Ovaj cilj doprinosi socijalnim inovacijama pošto je zadatak SI4CARE projekta pristupiti rješavanju potreba starije populacije ADRION zemalja za dugotrajnom zdravstvenom skrbi, posebno u ruralnim područjima, na način da stvara okruženje za suradnju gdje će se zajednički dizajnirati rješenja i pokrenuti velika transnacionalna zajednica koja će predstavljati sve relevantne faktore, kao što su javni i privatni pružatelji zdravstvene skrbi, korisnici i udruge, akademska zajednica i poduzetnici, dobrovoljne organizacije, nevladine organizacije, javne ustanove i vlasti.

|  |  |  |  |
| --- | --- | --- | --- |
| Pokazatelj rezultata | Jedinica | Ciljna vrijednost | oznaka |
| Menagement | paket | 6 | WP1 |
| Social Innovation in Healthcare services:  Status quo analisys | paket | 1 | WP2 – T2 |
| Social Innovation in Healthcare services:  tools and pilots for best  cases in action | paket | 1 | WP3 – T3 |
| From Innovative Transnational Strategy  to National and Regional action plans | paket | 1 | WP4 – T4 |
| Communication | paket | 1 | WP5 - C |
|  | Pokazatelji u kojima sudjeluje MefST | | |

|  |  |  |
| --- | --- | --- |
| **Naziv računa** | **2022.** | **2023.** |
| **Plaće za redovan rad** | 52.022,50 EUR | 28.431,95 EUR |
| **Službena putovanja** | 8.269,47 EUR | 4.610,86 EUR |
| **Usluge promidžbe** | - | - |
| **Intelektualne usluge** | 42.039,00 EUR | 20.668,67 EUR |
| **Računalne usluge** | 2.505,90 EUR | 1.252,95 EUR |

**“Povećanje razvoja novih proizvoda i usluga koji proizlaze iz aktivnosti istraživanja i razvoja – faza II KK.01.2.1.02. - IRI II; Razvoj inovativne tehnologije direktnog 3D printanja mobilnih ortodontskih naprava; KK.01.2.1.02.0247”**

Cilj projekta je razviti tehnologiju direktnog 3D printanja alignera, dakle bez printanja fizičkog modela i termoformiranja. Da bi to bilo moguće potrebno je razviti printer koji omogućava direktno printanje alignera adekvatno debele stjenke (oko 0,5mm) bez korištenja potpornog materijala, te istražiti različite kombinacije varijanti biokompatibilnog materijala koji utječu na mehanička svojstva konačnog alignera, jer je upravo sve to razlog zbog kojeg direktno printani aligner nije još zaživio u kliničkoj primjeni. Taj materijal mora zadovoljavati više uvjeta, mora biti biokompatibilan, proziran i mora imati optimalna mehanička i fizikalna svojstva. Uz ove dvije komponente potrebno je napraviti opsežno laboratorijsko testiranje, a nakon toga kliničko ispitivanje direktno printanog alignera. Direktno proizvedeni aligner bio bi u svom sastavu biokompatibilni materijal (met akrilat), isprintan na 3D printeru, bez dodatnog rezanja i poliranja. Spomenuti materijali pojavili su se na tržištu unatrag godine dana, što znači da je razvoj biokompatibilnih materijala zapravo tek u startu tako da se, tijekom provedbe predmetnog projekta, očekuje pojava novih materijala koji će također biti predmet istraživanja.

|  |  |
| --- | --- |
| **Naziv računa** | **2023.** |
| Plaće za redovan rad | 33.630,69 EUR |
| Službena putovanja | 13.272,28 EUR |
| Materijali i sirovine | 21.501,09 EUR |
| Usluge promidžbe i informiranja | 1.327,23 EUR |
| Medicinska i laboratorijska oprema | 2.212,05 EUR |
| Uređaji, strojevi i oprema za ostale namjene | 25.977,85 EUR |

|  |  |  |  |
| --- | --- | --- | --- |
| Pokazatelj rezultata | Polazna vrijednost | Ʃ | 2023. |
| Proizvodno ulaganje: Broj poduzeća koja primaju bespovratna sredstva (Poduzeća) | 0 | 3 | 1 |
| Istraživanja, inovacije: Privatna ulaganja koja odgovaraju javnoj potpori u projektima inovacije ili istraživanja i razvoja(EUR) | 0 | 5.255.429,96 | 1.751.809,99 |
| Broj inovativnih proizvoda/usluga u S3 područjima koji su novi za poduzeća | 0 | 2 | 1 |
| Istraživanja, inovacije: Broj poduzeća koja primaju potporu kako bi uvela proizvode koji su novost na tržištu (Poduzeća) | 0 | 3 | 1 |
| Istraživanja, inovacije: Broj poduzeća koja surađuju s istraživačkim ustanovama (Poduzeća) | 0 | 3 | 1 |
| Broj prijava patenata, žigova i industrijskog dizajna poduzeća koja sudjeluju na projektu | 0 | 2 | 1 |
| Broj inovativnih proizvoda/usluga u S3 područjima koji su novi za tržište | 0 | 2 | 1 |
| Istraživanja, inovacije: Broj poduzeća koja primaju potporu kako bi uvela proizvode koji su novost u ponudi poduzeća(Poduzeća) | 0 | 3 | 1 |

**CILJ 3. STRUČNA DJELATNOST**

Kontinuirano obavljati i unapređivati sve vidove stručne djelatnosti.

Otvoriti Polikliniku Academicus, Polikliniku za dentalnu medicinu i pokrenuti studij dentalne medicine na engleskom jeziku.

Poliklinika za dentalnu medicinu:

Naš Fakultet je sa KBC-om Split te sa Sveučilištem u Splitu načelno dogovorio korištenje prostora u ambulanti dentalne medicine na Kampusu za specijalističku djelatnost u okviru specijalističke djelatnosti dentalne medicine KBC Split. Međutim, na zahtjev za odobrenjem specijalističke djelatnosti iz dentalne medicine još nije odgovoreno od strane Ministarstva zdravstva.

Tamo bi se provodila klinička nastava na pacijentima KBC-a; kliničku djelatnost i nastavu bi provodili naši zaposlenici a ujedno i kumulativni zaposlenici KBC-a Split.

**POKAZATELJI UČINKA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | *Definicija* | Jedinica | Polazna vrijednost | Izvor podataka | Ciljana vrijednost 2023. | Ciljana vrijednost 2024. | | Ciljana vrijednost 2025. |
| **Pokazatelj učinka** | *TMI* | Broj | 11 | MEFST | 12 | 13 | 14 | |
| *Sudska vještva* | Broj | 17 | MEFST | 30 | 32 | 34 | |
| *Polisomnografska snimanja* | Broj | 600 | MEFST | 650 | 700 | 700 | |
| *Poliklinika*  *Academicus* | Broj | 1 | MEFST |  | 1 |  | |
| *Poliklinika za dentalnu medicinu* | Broj | 1 | MEFST | 1 |  |  | |
| *Studij dentalne medicine-engl.* | Broj | 1 | MEFST |  | 1 |  | |

**5. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Prema Analizi uspješnosti studiranja za akad. god. 2021./2022, u kategoriji polaznika koji su ostvarili 55 ili više ECTS bodova na Sveučilištu u Splitu, Medicinski fakultet je vodeća sastavnica s 75,4% studenata. Nadalje, prema istoj Analizi u kategoriji integriranih preddiplomskih i diplomskih studija, Medicinski fakultet se ističe s 82,5% studenata koji su završili studij u redovnom roku od 6 godina.

Na godišnjoj razini zaposlenici Fakulteta objavljuju preko 400 znanstvenih članaka (indeksiranih u bazi podataka Web of Science Core Collection), s prosječnim čimbenikom odjeka od 5,63.

Medicinski fakultet realizirao je (ili su još uvijek u realizaciji) ukupno 35 znanstvenoistraživačka projekta u 2022. g. Sva istraživanja koja se provode na Fakultetu u skladu su s nacionalnim i europskim strateškim istraživačkim prioritetima.

Broj fakultetskih zaposlenika u znanstveno-nastavnim zvanjima u punom radnom odnosu (FTE, full time equivalent) je 95, što Medicinski fakultet u Splitu (MEFST) čini jednim od najmanjih medicinskih fakulteta u Republici Hrvatskoj (a i u širim okvirima). lako je po mnogim parametrima jedan od najmanjih fakulteta u RH, po znanstvenim postignućima, tj. po broju i kvaliteti radova objavljenih po jednom znanstveniku MEFST je jedna od najkvalitetnijih hrvatskih znanstvenih institucija te s pravom može istaknut krilaticu - maleni i izvrsni.

U 2022. godini na Medicinskom fakultetu održano je 11 tečajeva trajne medicinske izobrazbe; izvršeno 17 medicinskih vještačenja; izvršeno 600 polisomnografskih snimanja pacijenata u Laboratoriju za kliničku neuroznanost/ Centru za medicinu spavanja; obranjeno 28 doktorata znanosti; objavljeno 24 top radova, 134 izvrsnih radova, 375 radova radova indeksiranih u Web of Science Core Collection (stanje u rujnu 2022.). Radi se na projektima od kojih je na 14 MF nositelj, a na 21 partner.

DEKAN:

Prof. dr. sc. Ante Tonkić